รู้จักร้านยายปวดนี้จากรายการครัวคุณต๋อย ทางช่อง 3 ครับ พอดีได้มาทำงานที่จังหวัดชุมพร 
เลยไม่พลาดที่จะมาพิสูจน์ความอร่อยซะหน่อย ร้านเป็นบ้านไม้ชั้นเดียวเรียกว่าบ้านๆ ธรรมดามากๆครับ
หลังร้านจะมีโต๊ะให้นั่งทานกันในสวนมะม่วงด้วย แต่ฤดูนี้ไม่ไหวครับ แมลงหวี่เยอะเหลือเกิน

การเดินทาง - จากสี่แยกปฐมพร วิ่งตรงเข้าเมืองชุมพรครับ พอมาถึงสามแยกไฟแดง ให้เลี้ยวขวา
ไปทางปากน้ำชุมพรครับ ขับผ่านไป 2 ไฟแดง พอเลยไฟแดงที่ 2 ให้กลับรถ มาเลี้ยวเข้าซอยปรมินทรมรรคา 24 (ซอยวัดบางหมาก) ตรงเข้าไปในซอย 500 เมตรครับ จะเจอร้านเลย สังเกตุง่ายๆมีรถจอดอยู่เยอะๆ

** เมนูชวนชิม **

แกงคั่วกระดูกอ่อน - เป็นเมนูที่ได้ไปออกรายการครัวคุณต๋อยครับ ห้ามพลาดเด็ดขาด ชามละ 100 บาท
อร่อยเด็ดขาดจริงๆ น้ำแกงข้นมาก รสชาตจัดจ้าน แต่ทุกอย่างลงตัวไปหมด ไม่ขาด ไม่เกิน 
เค้าใส่กล้วยดิบลงมาแทนมะเขือเปาะครับ ซึ่งอร่อยกว่ามากเลย จนต้องซื้อใส่ถุงกลับมาบ้านอีก

แกงเหลืองเนื้อปลากระพง - รสชาตชาวใต้แท้ๆเลย เผ็ดจัด แต่อร่อยจริงๆ เนื้อปลากระพงสดมากมาย
ใช้ปลาตัวใหญ่ เนื้อชิ้นโต หนา นุ่ม หนึบๆ เป็นอีกเมนูที่ต้องไม่พลาดนะครับ แค่ 100 บาท ถูกจัง!!

ใบเหลียงผัดไข่ - เป็นเมนูพื้นฐานเวลามาทางใต้เลยครับ กินอยู่บ่อยๆ สั่งอยู่ประจำ ทำได้อร่อย
จานละ 80 บาท กินซะ 2 จานไปเลย 555

ปลาอินทรีย์ทอดเกลือ - เสริฟมาชิ้นใหญ่มากครับ คาดว่าน่าจะถึงครึ่งกิโล คิดแค่ 150 บาทเท่านั้น
เนื้อปลาสดอร่อยมาก ทอดมามีรสชาตเค็มนิดๆ พอทานกับน้ำปลามะนาวแล้วเข้ากันดีจริงๆ

ไส้อ่อนทอดกระเทียม - ทอดมาได้ห้อมมม หอมจริงๆ เพราะเค้าคั่วพริกไทยดำใส่มาด้วย ใส่มาเยอะเลย
เวลาเคี้ยวในปากมีแต่กลิ่นของพริกไทยดำ ได้อารมณ์และรสชาตดีมากเลย 

ร้านนี้ผมขอแนะนำเลย ใครได้ผ่านมาจังหวัดชุมพร อย่าพลาดครับ ของดี ราคาถูก มีอยู่ที่นี่ครับ
ไม่ผิดหวัง ส่วนตัวผมถ้าได้กลับมาชุมพรละก็ไม่พลาดแน่นอนเลย ติดใจจริงๆ